Държавен вестник, бр. 19, 2011 г., стр. 79

БРОЙ  19	
Д Ъ Р Ж А В Е Н  В Е С Т Н И К 	
СТР.  79  
79. Предприемане на действия за създаване 
на среда за привличане на инвестиции и сти­
мулиране на вътрешното потребление, както 
и за увеличаване износа на стоки и услуги с 
висока добавена стойност.
80. Балансираното икономическо развитие на 
регионите в Република България се осъществя­
ва чрез проекти по програми, финансирани от 
републиканския бюджет и от фондовете на ЕС. 
81. Ефективното управление на пазарните 
механизми и ограничаването на влиянието 
на сивата икономика се осъществява, като 
се развива съществуващият консултативен и 
координационен механизъм и се търсят нови 
форми на сътрудничество с организации на 
работниците, служителите и на работодателите. 
Взаимодействието с частния сектор допринася 
за разработването на механизми за превенция 
на измами и изпиране на пари и за създаване 
на условия за икономическо и социално разви­
тие в условия на ефективна конкурентна среда.
Политика за социална сигурност 
82. Република България разглежда социална­
та сигурност като единство на високо качество 
в здравеопазването, материалните условия на 
живот, заетостта, социалното осигуряване и 
социалното подпомагане.
83. Неразделна част от българската нация 
са гражданите, принадлежащи към етнически 
малцинствени общности. Политиката на стра­
ната е насочена към поддържане на традици­
онните отношения на взаимно уважение между 
гражданите от различен етнически произход и 
техните организации. Разработва се целенасо­
чена политика за интегриране на емигранти в 
българското общество. 
84. Република България насочва своите 
усилия към преодоляване на неблагоприятни­
те за развитието на обществото демографски 
тенденции чрез създаване на икономически и 
социални условия, както и чрез развитие на 
добре обучено и ориентирано към знанията 
общество, което е способно да капитализира 
максимално своите ресурси от интелигентност 
и съзидателност. 
85. Предпоставка за постигане на високо 
качество на социалната сигурност е модерни­
зирането на основното и средното образование 
както в обществените, така и в частните учили­
ща чрез стриктно прилагане на националните 
стандарти. Развитието на висшето образование, 
изследователската и научната дейност, както и 
опазването на културно-историческото наслед­
ство са основа за предприемане на действия 
от стратегически характер при планирането и 
осъществяването на секторни и общи нацио­
нални политики за развитие на личността и 
обществото.
86. Българската нация се изгражда и развива 
на основата на единното гражданство, както 
и на основата на принципа на солидарността, 
прилаган стриктно в социалнозащитни системи. 
Държавата гарантира минимален доход и жизне­
но равнище на най-уязвимите групи. Държавата 
осъществява постоянен и системен контрол 
с цел защита на интересите на гражданите и 
недопускане на значими финансови измами 
и своевременно откриване на нарушителите 
на финансовите интереси на гражданите и на 
техните организации. Наред с това се насърчава 
частната инициатива за гарантиране на доходи 
чрез допълнително осигуряване.
87. Особено внимание се отделя на дейността 
по надзора на заразните болести, опазването на 
страната от внос и разпространение на инфек­
ции, ограничаване възникването на епидемични 
взривове и епидемии, използването на биоло­
гични агенти с терористична цел, осигуряване 
на висок имунизационен обхват на населението 
и организирането на бърз отговор по възник­
ване на ситуации, заплашващи общественото 
здраве. Специални действия се предприемат за 
превенция на масови заболявания сред уязвими 
и маргинализирани групи от населението.
88. В социалната политика се изхожда от 
позицията, че нарушенията в която и да е 
област водят до неблагополучия и отрицател­
ни процеси в друга или във всички останали 
области. Това налага чрез консултативни и 
взаимно свързани управленски действия да 
се предприемат мерки за недопускане или за 
пресичане на отрицателните процеси още в 
самото им начало.
89. Насърчаването на заетостта и повиша­
ването на квалификацията се подкрепят чрез 
изпълнението на различни политики, които 
осигуряват доходи от труд и възможност за 
личностна реализация.
Политика за енергийна сигурност
90. Стабилността на енергетиката като посто­
янен процес по предоставяне на жизненонеоб­
ходими обществени услуги за функциониране на 
обществото като цяло в условията на възможни 
терористични заплахи, природни бедствия и 
значими промишлени аварии заема съществено 
място в осигуряването на националната сигур­
ност. Подобряването на енергийната сигурност 
като елемент от националната сигурност е 
дългосрочен процес, изискващ инвестиции и 
устойчива държавна политика.
91. Република България е заинтересувана 
от изграждането на обща енергийна политика 
на ЕС. Тя подкрепя реализирането на страте­
гическите инициативи на ЕС за изграждане на 
необходимата инфраструктура и разнообразя­
ване на енергийните доставки. Инициативите 
се осъществяват чрез действащата система за 
финансиране и въвеждането на нови и по–
ефикасни финансови инструменти, от които 
приоритетно могат да се възползват страните 
от Югоизточна Европа предвид високата зави­
симост от един източник и незадоволителната 
енергийна инфраструктура.